open-index/open-wikipedia-markdown huggingface dataset:
சக்திமான்

thumb | வலது
**சக்திமான்** என்பது 13 செப்டம்பர் 1997 முதல் 27 மார்ச் 2005 வரை டிடி நேசனல் தொலைக்காட்சியில் ஒளிபரப்பட்ட ஒரு மீநாயகன் புனைகதை தொலைக்காட்சி நிகழ்ச்சியாகும். இந்நிகழ்ச்சியின் தயாரிப்பாளர் முக்கேஷ் கண்ணா சக்திமானாக இதில் நடித்தார். இத்தொடர் தமிழில் பொதிகை தொலைக்காட்சியிலும் ஒளிபரப்பப்பட்டது. 2019ஆம் ஆண்டில் அமேசான் பிரைம் வீடியோவில் இத்தொடர் காட்சிப்படுத்தப்பட்டது.

## தயாரிப்பு
இத்தொடரின் முதல் அத்தியாயத்திலிருந்து விளம்பர நிறுவனமாக பார்லே-ஜி இருந்தது.

இத்தொடரில் வரும் சண்டைக் காட்சிகளைப் பிள்ளைகள் தாங்களும் செய்ய முயற்சித்தால் வந்த புகார்கள் காரணமாகவே இத்தொடரானது நிறுத்தப்பட்டதாக பொதுவாக நம்பப்பட்டது. எனினும், 2019ஆம் ஆண்டு தனது யூடியூப் பகுதியில் கண்ணா அதிகப்படியான ஒளிபரப்புச் செலவுகள் தனக்கு இழப்பை ஏற்படுத்தியதன் காரணமாகவே இத்தொடரை நிறுத்தியதாகக் குறிப்பிட்டுள்ளார்.

## வரவேற்பு
தூர்தர்ஷன் தொலைக்காட்சியில் இந்தியக் குழந்தைகளுக்காக ஒளிபரப்பப்பட்ட மிகப் பிரபலமான மற்றும் நீண்டகாலம் ஒளிபரப்பப்பட்ட தொலைக்காட்சி நிகழ்ச்சிகளில் *சக்திமானும்* ஒன்றாகும். வெளியுறவுத் துறை அமைச்சர் அடல் பிகாரி வாச்பாயிடமிருந்து தனக்குப் பாராட்டுக் கடிதங்கள் கூட கிடைத்ததாக முக்கேஷ் கண்ணா ஒரு பேட்டியில் குறிப்பிட்டுள்ளார். குழந்தைகள் மீது நல்ல முறையான தாக்கத்தை ஏற்படுத்தியதற்காக அமெரிக்காவின் *த வால் ஸ்ட்ரீட் ஜர்னல்* பத்திரிகையின் முதல் பக்கத்தில் இவரது படம் வெளிவந்தது.

தூர்தர்ஷனில் சக்திமான் வெளியிடப்பட்டபோது சக்திமான் தங்களைக் காப்பாற்றுவார் என்ற நம்பிக்கையில் குழந்தைகள் தங்கள் மீது தீ வைத்துக் கொண்டது அல்லது கட்டடங்களில் இருந்து கீழே குதிப்பது போன்ற செயல்களில் ஈடுபட்டது சர்ச்சைக்கு வித்திட்டது. குழந்தைகள் மத்தியில் பொறுப்பான நடத்தையை ஊக்குவிப்பதற்காக இத்தொடரின் அத்தியாயங்களில் குறிப்பிடத்தக்க அளவு நேரத்தை, முக்கேஷ் கண்ணா தொலைக்காட்சியில் காட்டப்படும் சண்டைக் காட்சிகள் உண்மையல்ல, அவற்றை குழந்தைகள் செய்யக்கூடாது என்பதற்காக எடுத்துக்கொண்டார். மேலும் இந்தச் சர்ச்சைகளில் பெரும்பாலானவை போலியானவை என்றும், இத்தொடரின் பிரபலத்தைக் குறைப்பதற்காகப் பரப்பப்பட்ட வதந்திகள் என்றும் முக்கேஷ் கண்ணா குறிப்பிட்டுள்ளார்.

## மேலும் காண்க

* சூப்பர்மேன்

## உசாத்துணை

## வெளி இணைப்பு

* 

பகுப்பு:இந்திய கற்பனை தொலைக்காட்சி தொடர்கள்
விசன்சர் ஏரி

**விசன்சர் ஏரி** (*Vishansar Lake*) என்பது இந்தியாவின் ஜம்மு மற்றும் காஷ்மீரின் காந்தர்பல் மாவட்டத்தில் சோன்மார்க் அருகே 3,710 மீட்டர் (12,170 அடி) உயரத்தில் பனி சூழ அமைந்துள்ள தாவர ஊட்டச்சத்துக்கள் ஒப்பீட்டளவில் குறைவாக உள்ள ஏரியாகும். இதன் அதிகபட்ச நீளம் 1 கி.மீ. மற்றும் அதிகபட்ச அகலம் 0.6 கி.மீ.. ஆகும்.

## சொற்பிறப்பியல், புவியியல்
காஷ்மீரி மொழியில் **விசன்சர்** என்றால் விஷ்ணுவின் ஏரி என்று பொருள். இந்த ஏரி காஷ்மீரி பண்டிதர்களுக்கு மிகவும் முக்கியத்துவம் வாய்ந்தது. இது பல வகையான மீன்களுக்கு தாயகமாகவும் உள்ளது. அவற்றில் பழுப்பு டிரௌட் மீன்கள் அதிகளவில் உள்ளது குறிப்பிடத்தக்கது. ஏரியானது குளிர்காலத்தில் உறைந்தும், கோடை காலத்தில், பசுமையான புல்வெளிகளால் சூழப்பட்டும் காணப்படுகிறது. இங்கு உள்ளூர் மேய்ப்பர்கள் தங்கள் செம்மறி ஆடுகளை மேய்ப்பார்கள். காஷ்மீர் பள்ளத்தாக்கில் மலையேற்றப் பயணிகளை ஈர்க்கும் ஏரியானது இது, அதன் இயற்கை அழகு, பனி படர்ந்த மலைகள், சிறிய பனிப்பாறைகள், புல்வெளிகள், அல்பைன் மலர்கள் போன்றவற்றால் நிரம்பியுள்ளது. இது கிருஷண்சர் ஏரி மற்றும் பனியாறுகளால் சூழப்படுகிறது. இந்த ஏரியானது நீலம் ஆற்றின் ஆதாரமாக உள்ளது  இது வடக்கு நோக்கி பதோப் வரை பாய்கிறது. பின்னர் மேற்கு நோக்கி குரேஸ் பள்ளத்தாக்கு வழியாக கட்டுப்பாட்டு கோடு வழியாக பாய்கிறது. ஏரிக்கு மேற்கேயுள்ள கட்சர் கண்வாய்க்கு 9 கி.மீ. தொலைவில் கட்சர் ஏரி உள்ளது.

## அணுகல்
சிறிநகரிலிருந்து 115 கி.மீ தூரத்தில் வடகிழக்கிலும், சோன்மார்க்கிலிருந்து 35 கி.மீ தூரத்திலும் ஏரியானது அமைந்துள்ளது. சிறீநகர் வானூர்தி நிலையத்திலிருந்து 80 கி.மீ. சாலை வழியாக தேசிய நெடுஞ்சாலை 1 வழியாக சிட்காடி கிராமம் வரை செல்லல்லாம். அதில் இருந்து குதிரைவண்டிகளை அமர்த்தி 35 கி.மீ. நீளமுள்ள அல்பைன் மலையேற்றத்தை கடக்க முடியும். இதற்கு ஒரு முழு நாள் தேவைப்படும். மேலும் ஒருவர் கடல் மட்டத்திலிருந்து 4100 மீட்டர் உயரமுள்ள நிச்னாய் கணவாயைக் கடக்க வேண்டும். சூன் முதல் செப்டம்பர் வரை ஏரியைப் பார்வையிட சிறந்த காலமாகும். இங்கு எந்த தொலைதொடர்பு இணைப்புகளும் வேலை செய்யாது. அதன் பிறகு, அழகான இயற்கைக்காட்சிகளையும் ஏரிகளையும் பார்க்கலாம்.

## புகைப்படங்கள்

படிமம்:Vishansar lake.jpg|
படிமம்:Vishansar10.jpg||
படிமம்:Vishansar11.jpg||
படிமம்:Vishansar lake2.jpg||
படிமம்:Vishansar13.jpg||
படிமம்:Vishansar14.jpg||


## சான்றுகள்

பகுப்பு:சம்மு காசுமீர் ஏரிகள்
பகுப்பு:Coordinates on Wikidata
இரவி ஆசாத்

**இரவி ஆசாத்** (*Ravi azad*)  இந்தியாவைச் சேர்ந்த ஒரு  சமூக ஆர்வலர் ஆவார். அரியானா , தில்லி மற்றும் இராசத்தான்  மாநிலங்களில் அநீதியை எதிர்கொள்ளும் விவசாயிகள், மாணவர்கள், தொழிலாளிகளால் எழுப்பப்பட்ட பிரச்சினைகளுக்கு ஆதரவாக குரல் கொடுத்து வருகிறார்.  அரியானா பிரதேசத்தில் பாரதிய கிசான் ஒன்றியத்தின்  இளைஞர் தலைவராகவும் உள்ளார்.  அரியானா மாநிலத்தில் 2020-2021 இந்திய விவசாயிகள் போராட்டம் என்ற ஓர் இயக்கத்தை இவர் நடத்தினார்.

### வாழ்க்கைக் குறிப்பு
இரவி ஆசாத் 1991 ஆம் ஆண்டு ஆகத்து மாதம் 9 ஆம் தேதி அரியானா  பிரதேசத்தின் பிவானி மாவட்டத்தில் உள்ள பகல் கிராமத்தில் பிறந்தார். இவருடைய தந்தையின் பெயர் செய் சிங் சக்வான் ஏன்பதாகும். ஆசாத் லோகாருவில் உள்ள ஜிடிசி மெமோரியல் கல்லூரியில் பட்டம் பெற்றார்.

### செயல்பாடு
இரவி 2015 ஆம் ஆண்டு பாரதிய கிசான் சங்கத்தில் சேர்ந்தார். 2018- ஆம் ஆண்டு அரியானா இளைஞர் மாநிலத் தலைவராக ஆனார்.  அரியானா மாநிலத்தில் 2020-2021 இந்திய விவசாயிகள் போராட்டம் என்ற ஓர் இயக்கத்தை நடத்தினார். அரியானா காவல்துறை 24 வழக்குகளை இவர் மீது பதிவு செய்துள்ளது  இராசத்தான் காவல்துறை ஆசாத் போராட்டம் நடத்தியதற்காக 1 வழக்கை  பதிவு செய்துள்ளது.  ஜீ ஊடக ஆணையத்தின்  தலைவரும், முன்னாள் நாடாளுமன்ற உறுப்பினருமான சுபாசு சந்திராவை மிரட்டியதாகக் கூறி அரியானா காவல்துறையினர் இவரை கைது செய்தனர்.

## மேற்கோள்கள்

பகுப்பு:Articles with hCards
பகுப்பு:இந்திய சமுதாய மறுமலர்ச்சியாளர்கள்
பகுப்பு:சமூக சேவகர்கள்
பகுப்பு:வாழும் மக்கள்
பகுப்பு:1991 பிறப்புகள்
வர்த்தமான் (தொலைக்காட்சித் தொடர்)

***வர்த்தமான்*** என்பது 1994-95ஆம் ஆண்டின்போது டிடி நேசனல் தொலைக்காட்சியில் ஒளிபரப்பப்பட்ட ஒரு அசைவுத் தொலைக்காட்சித் தொடராகும். இத்தொடரை பீம்சைன் தயாரித்தார். கிரீத் குரானா இயக்கினார். முப்பரிமாண அசைவுத் தொழில்நுட்பத்தைப் பயன்படுத்தித் தயாரிக்கப்பட்ட முதல் இந்தியத் தொடர்களில் இதுவும் ஒன்றாகும்.

இத்தொடர் குழந்தைகளுக்கு அறநெறிப் பாடங்களைப் பயிற்றுவிக்க முயன்றது. ஒருவர் தமது பலவீனங்களை எவ்வாறு கட்டுப்படுத்த வேண்டும் என்பதைப் பற்றிக் கூறியது. இத்தொடரில் முதன்மைக் கதாபாத்திரமான புருஷ் (பொருள்: 'மனிதன்') தீய சங்கடம் (பொருள்: 'பிரச்சனை') மற்றும் தனது சொந்த எதிர்மறையான உணர்ச்சிகள் ஆகியவற்றுக்கு எதிராகப் போரிடுகிறது. இறுதியாகத் தனது நிகழ்காலத்தை (வர்த்தமான்) வெல்கிறது. இத்தொடரின் பெரும்பாலான கதாபாத்திரங்கள் முப்பரிமாணத்தைப் பயன்படுத்தி அசைவுத் தொழில்நுட்பத்தில் உருவாக்கப்பட்டன. இத்தொடரில் மொத்தம் 26 அத்தியாயங்கள். ஒவ்வொரு அத்தியாயமும் 13 நிமிடங்கள் ஓடக்கூடியதாக இருந்தது. கிளைம்ப் மீடியா என்ற நிறுவனம் இத்தொடருக்கான தயாரிப்பு வேலைகளைச் செய்தது. 

## உசாத்துணை

பகுப்பு:தொலைக்காட்சித் தொடர்கள்
பகுப்பு:இயங்குபட தொலைக்காட்சி தொடர்கள்
இலமினுசா தீவு

**இலமினுசா தீவு** (*Laminusa Island*)  பிலிப்பைன்சு நாட்டின்  சுலு மாகாணத்தில் உள்ள சியாசி நகராட்சியில் அமைந்துள்ள ஒரு தீவு ஆகும்.  சுலு தீவுக்கூட்டத்தில் இட்டம்பெற்றுள்ள  தீவுகளில் இதுவும் ஒன்றாகும். மின்டானோ மற்றும் போர்னியோ தீவுகளுக்கு இடையே உள்ள தீவுகளின் சங்கிலியாக இலமினுசா தீவு பார்க்கப்படுகிறது. 

## கண்ணோட்டம்
நிர்வாக ரீதியாக இலமினுசா தீவு சியாசி நகராட்சியின் ஒரு பகுதியாகும்   இத்தீவு பின்வரும் பேரங்கே எனப்படும் நிர்வாகப் பிரிவுகளாகப் பிரிக்கப்பட்டுள்ளது :

* காங்-காங் இலமினுசா
* உலுக் இலமினுசா
* பூகன் இலமினுசா
* தம்பகன் இலமினுசா
* தெங்கா இலமினுசா
* தோங் இலமினுசா

## நிலவியல்
இலமினுசா தீவு சுலு தீவுக்கூட்டத்தின் ஒரு பகுதியாகும். சியாசி தீவிலிருந்து கிழக்கே சுமார் 1 கிலோமீட்டர் தொலைவில் அமைந்துள்ள இத்தீவின் மொத்த நிலப்பரப்பு 0.78 சதுரகிலோமீட்டர் என மதிப்பிடப்பட்டுள்ளது

## மக்கள்தொகையியல்
இலமினுசாவின் மொத்த மக்கள் தொகை 12,830 ஆகும். ஒப்பீட்டளவில் இத்தீவு பிலிப்பைன்சில் காணப்படும் அடர்த்தியான மக்கள் தொகை கொண்ட தீவுகளில் ஒன்றாக கருதப்படுகிறது.

இலமினுசா  தீவில் அடங்கியுள்ள நிர்வாகப் பிரிவுகளின் மக்கள்தொகை கீழே  கொடுக்கப்பட்டுள்ளது.

## மேற்கோள்கள்

பகுப்பு:பிலிப்பீன்சு
பகுப்பு:பிலிப்பீன்சின் புவியியல்
மலேசிய உள்ளாட்சி மன்றங்களின் பட்டியல்

**மலேசிய உள்ளாட்சி மன்றங்கள்** (மலாய்: *Kerajaan Tempatan di Malaysia* அல்லது *Pihak Berkuasa Tempatan*; ஆங்கிலம்: *Local Government in Malaysia*) என்பது **மலேசியாவின் உள்ளாட்சி சட்டம் 1971** *(Local Government Act 1971 of Malaysia)* எனும் சட்டத்தின் கீழ் உருவாக்கப்பட்ட ஓர் அரசாங்க அமைப்பு முறைமை ஆகும். 

பாசீர் கூடாங் நகராட்சி, 2020 நவம்பர் 22-ஆம் தேதி பாசீர் கூடாங் மாநகராட்சி எனும் தகுதியைப் பெற்றது. அதற்குப் பின்னர் குவாந்தான் நகராட்சி, 2021 பிப்ரவரி 21-ஆம் தேதி, குவாந்தான் மாநகராட்சி எனும் தகுதியைப் பெற்றது. இவையே அண்மையில், மாநகரங்கள் எனும் தகுதியைப் பெற்ற மலேசிய நகரங்களாகும்.

### மலேசிய உள்ளாட்சி மன்றங்கள் விளக்கம்

## மாநகராட்சிகள்

## நகராட்சிகள்
ஒரு நகர்ப் பகுதியை நிர்வகிக்கும் ஒரு நகராட்சி; முனிசிபல் கவுன்சில் (மலாய்: *Majlis Perbandaran*; ஆங்கிலம்: *Municipal Council*); என்று அழைக்கப் படுகின்றது.

சிலாங்கூர் மாநிலத்தில் உள்ள உலு சிலாங்கூர் *(Hulu Selangor District)*, 2021 அக்டோபர் 21-ஆம் தேதி நகராட்சி தகுதியைப் பெற்ற அண்மையய உள்ளாட்சிப் பகுதியாகும்.

## மாவட்ட ஊராட்சிகள்

## சிறப்பு உள்ளாட்சிகள்

## குறிப்புகள்

## மேற்கோள்கள்

## மேலும் காண்க
* மலேசியாவின் உள்ளாட்சி மன்றங்கள்

பகுப்பு:மலேசியா
பகுப்பு:மலேசியாவின் உள்ளாட்சி மன்றங்கள்
பகுப்பு:மலேசியாவில் சட்டம்
புரோபார்கைலமீன்

**புரோபார்கைலமீன்** (*Propargylamine*) என்பது C3H5N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதன் அமைப்பு வாய்ப்பாடு HC≡CCH2NH2 என்று எழுதப்படுகிறது. நிறமற்ற நீர்மமான புரோப்பார்கைலமீன் மற்ற கரிமச் சேர்மங்களை தயாரிப்பதற்கான ஒரு முன்னோடிச் சேர்மமாகும். பண்டைய தயாரிப்பு முறைகளில் புரோப்பார்கைல் ஆலைடுகளும் அறுமெத்திலீன்டெட்ரமீனும் பங்குபெறும் டெலிபைன் வினை பயன்படுத்தப்பட்டது. 
## மேற்கோள்கள்


பகுப்பு:அமீன்கள்
தொண்டைமண்டல ஆதீனம்

**தொண்டைமண்டல ஆதீனம்** அல்லது **காஞ்சி ஞானப்பிரகாசர் மடம்** என்பது காஞ்சிபுரத்தை தலைமையிடமாக கொண்டு செயல்படும் ஒரு சைவ மடமாகும்.சைவ சமயத்தின் தொன்மையையும், தமிழ் மரபுகளையும் பாத்துகாத்துவரும்ஞான பீடங்களில் மிக நீண்டநெடிய வரலாற்றைக் கொண்டது தொண்டைமண்டல ஆதீனமாகும்.14 ஆம் நூற்றாண்டில் கச்சி ஞானபிரகாசர் என்பவரால் இம்மடம் நிறுவப்பட்டது. இவ்வாதீன குருமார்கள் அனைவருக்குமே ஞானப்பிரகாசர் என்பது பொதுப்பெயராக வழங்கப்படுகிறது. காஞ்சிபுரத்தின் மையப் பகுதியான ஏகாம்பரநாதர் சன்னதி தெருவில் அமைந்துள்ள இந்த மடம், பல நூற்றாண்டுகளாக சமய, சமூக மற்றும் கல்விப் பணிகளைத் தொடர்ந்து மேற்கொண்டு தொண்டை மண்டல பகுதியின் ஆன்மீக அடையாளமாகத் திகழ்கிறது. 

ஆதீனத்தை 233வது குருமகா சன்னிதானம் ஸ்ரீலஸ்ரீ திருச்சிற்றம்பல தேசிகர் ஞானப்பிரகாச பரமாசார்ய சுவாமிகள் நிர்வகித்து வருகிறார். 

## மேற்கோள்கள்

பகுப்பு:சைவ ஆதீனங்கள்
ஏஜிபின்னே

**ஏஜிபின்னே** (*Aegypiinae*) என்பது பழைய உலக கழுகுகள் என்று குறிப்பிடப்படும் அசிபிட்ரிடேயின் இரண்டு **துணைக் குடும்பங்களில்** ஒன்றாகும். இதன் மற்றொரு குடும்பம் ஜிபேடினே. இவை கைபேடினேயுடன் நெருங்கிய தொடர்புடைவை அல்ல. ஆனால் இவை பாம்பு-கழுகுகளுக்கு (சிர்கேடினே) சகோதரக் குழுவாக கருதப்படுகிறது.

தற்போது ஆபிரிக்கா, ஆசியா மற்றும் ஐரோப்பாவின் சில பகுதிகளில் காணப்படும், புதைபடிவ ஆதாரங்கள், பிளீசுடோசீனின் பிற்பகுதியில் தோன்றி, இவை ஆத்திரேலியா வரை பரவியிருந்தன என்பதைக் குறிக்கிறது.

## சிற்றினங்கள்

### சமீபத்திய பேரினங்கள்

### புதைபடிவ பேரினங்கள்

**† = அழிந்து விட்டது**

## மேற்கோள்கள்

* 
* 
* 

பகுப்பு:கொன்றுண்ணிப் பறவைகள்
சிப்புசு

***சிப்புசு*** (*Gyps*) என்பது தொல்லுலக கழுகுகளின் ஒரு பேரினமாகும். இப்பேரினமானது 1809-ல் மேரி சூல்சு சீசர் சாவிக்னியால் வரையறுத்து அறிவிக்கப்பட்டது.  இதன் சிற்றினங்கள் சில நேரங்களில் **கிரிபோன் கழுகுகள்** என்று அழைக்கப்படும். *சிப்புசு* கழுகுகள் மெலிந்த தலையுடன், நீண்ட மெல்லிய கழுத்துடன் கீழ் இறகுகள் மற்றும் கழுத்தைச் சுற்றி நீண்ட இறகுகளைக் கொண்டவை. இவற்றின் பெரிய அலகின் நுனிப்பகுதி சிறிது சுருங்கிக்காணப்படும். இவற்றின் பெரிய கறுத்த நாசிக்குக் குறுக்காக அலகு அமைந்துள்ளது. இவற்றில் ஆறு அல்லது ஏழு இறக்கைகள் உள்ளன. இந்த இறக்கைகளில் முதலாவது சிறியதாகவும், நான்காவது நீளமாகவும் இருக்கின்றன.

## இனங்கள்
*சிப்புசு* பேரினத்தின் கீழ் பின்வரும் சிற்றினங்கள் உள்ளன.

## மேற்கோள்கள்

பகுப்பு:பறவைப் பேரினங்கள்
பகுப்பு:கழுகுகள்
இராசா வி. இரமணி

**இராசா வி. இரமணி** (*Raja V. Ramani*) ஓர் இந்திய-அமெரிக்க விஞ்ஞானியாவார். சுரங்கப் பொறியியல் பேராசிரியராகப் பணிபுரிந்தார். காற்றில் பரவும் துகள்களின் தன்மை மற்றும் கட்டுப்பாட்டை நன்கு புரிந்துகொள்வதன் மூலம் சுரங்கத் தொழிலாளர்களின் ஆரோக்கியம் மற்றும் பாதுகாப்பை மேம்படுத்துவதில் இவர் மிகவும் பிரபலமானார். 
## வாழ்க்கைக் குறிப்பு
இந்தியாவின் தன்பாத் நகரத்தில் உள்ள இந்திய சுரங்கப் பள்ளியில் அறிவியலில் இளநிலை பட்டம் பெற்றார். 1968 ஆம் ஆண்டில் அறிவியலில் முதுநிலைப் பட்டம் பெற்றார்.  1970 ஆம் ஆண்டில் அமெரிக்காவின் பென்சில்வேனியா மாநிலப் பல்கலைக்கழகத்தில் முனைவர் பட்ட்டம் பெற்றார். இதே ஆண்டு முதல் பென்சில்வேனியா மாநிலப் பல்கலைக்கழகத்தின் ஆசிரிய உறுப்பினராக உள்ளார். 1998 ஆம் ஆண்டில், அவர் சியார்ச்சு எச்.சூனியர் மற்றும் அன்னே பி. டெய்க் சுரங்கப் பொறியியல் நிறுவனத்தின் தலைவராக நியமிக்கப்பட்டார்.

2005 ஆம் ஆண்டில், வான்வழித் துகள்களின் தன்மை மற்றும் கட்டுப்பாட்டின் மூலம் சுரங்கத் தொழிலாளர்களின் ஆரோக்கியம் மற்றும் பாதுகாப்பை மேம்படுத்துவதற்காக அமைக்கப்பட்டுள்ள தேசியப் பொறியியல் அகாடமியின் உறுப்பினராக இரமணி தேர்ந்தெடுக்கப்பட்டார்.
 
2014 ஆம் ஆண்டில் இரமணி இந்திய தொழில்நுட்பக் கழகமான கரக்பூரில் புல்பிரைட்டு-நேரு இருக்கைக்கு சிறப்புத் தலைவராகத் தேர்ந்தெடுக்கப்பட்டார்.
## மேற்கோள்கள்

பகுப்பு:இந்திய அமெரிக்கர்கள்
பகுப்பு:வாழும் மக்கள்
பகுப்பு:அறிவியலாளர்கள்
மெஸ்சீன்

**மெஸ்சீன்** (*Messene*, ( கிரேக்கம் : Μεσσήνη *Messini* ), அதிகாரப்பூர்வமாக **பண்டைய மெஸ்சீன்** என்பது கிரேக்கத்தின் பெலோபொன்னீசின் பிராந்தியத்தில்  மெசேனிய பிராந்திய அலகுக்குள் ( *perifereiaki enotita* ) உள்ள ஒரு பண்டைய நகரம் ஆகும். 

மெஸ்சீனினானது அங்குள்ள பெரிய பாரம்பரிய நகர அரசின் இடிபாடுகளுக்கு மிகவும் பிரபலமானது. இந்த தளம் வெண்கல காலத்தில்  நிறுவப்பட்டது. இது முதலில் அக்கீயயன் கிரேக்கர்களின் பண்டைய நகரமாகும். இது இறுதியில் எசுபார்த்தாவின் இராணுவ அரசின் மேலாதிக்கத்தின் கீழ் வந்தது, அதனுடன் அது நீண்ட போராட்டத்தை நடத்தியது. ஆதன் பிந்தைய காலத்தில் பல குடிமக்கள் நாடுகடத்தப்பட்டனர். இறுதியில் நகரம் எசுபார்த்தன்களால் அழிக்கப்பட்டு சிறிது காலத்தில் கைவிடப்பட்டது.

லியூக்ட்ரா சமரில் (கிமு 371) எசுபார்த்தன்கள் தோற்கடிக்கப்பட்ட பிறகு, தீபன்கள் பெலோபொன்னீசியா மீது படையெடுத்தனர்.  அதன்பின்னர் தீபன் தளபதியான எபமினோண்டாசு கிமு 369 இல் அந்த நகரத்தின் இடிபாடுகளுக்கு மேல் புதிய மெஸ்சீன் நகரத்தை உருவாக்கினார். அதுமட்டுமல்லாது அதன் முந்தைய குடிமக்களையும், அவர்களின் சந்ததியினரையும் மீண்டும் குடியமர்த்தினார்.

இங்குள்ள கணிசமான இடிபாடுகள் ஒரு முக்கிய வரலாற்று ஈர்ப்பாக உள்ளது. தொல்லியல் ரீதியாக அகழ்வாய்வு செய்யப்பட்டு ஓரளவு மீட்கப்பட்டது அல்லது ஆய்வு மற்றும் பொது மக்களின் பார்வைக்காகவும், பல்வேறு நிகழ்வுகளுக்காகவும் பாதுகாக்கப்பட்டுள்ளது.

இத்தளம் எப்போதும் முழுமையாக கைவிடப்படவில்லை. மவ்ரோமதி என்ற சிறிய கிராமம் கிளெப்சிட்ரா என்ற நீரூற்றைச் சுற்றியுள்ள மேல் நகரப்பகுதியில் உள்ளது.

## நிலவியல்
அர்ச்சையா மெஸ்சீன் கலாமாடாவிற்கு வடக்கே  தொலைவிலும், பைலோசுக்கு கிழக்கே  தொலைவிலும் அமைந்துள்ளது.

## தொல்லியல்
கிரேக்க விடுதலைப் போரின் முடிவில், குய்லூம்-ஏபெல் புளூட்டின் வழிகாட்டுதலின் கீழ், மோரியா எக்ஸ்பெடிசனின் பிரெஞ்சு அறிவியல் ஆணையத்துடன், 1829 ஏப்ரல் 10 இல் தளத்தின் அகழ்வாய்வு தொடங்கியது. 
link=//upload.wikimedia.org/wikipedia/commons/thumb/2/20/Prosper_Baccuet_-_Mess%C3%A8ne_-_Morea_Expedition_1829.jpg/620px-Prosper_Baccuet_-_Mess%C3%A8ne_-_Morea_Expedition_1829.jpg|மையம்|thumb|620x620px| 1829 இல் பண்டைய மெஸ்சீன் தளத்தில் ''மோரியா எக்ஸ்பெடிஷனின்'' அறிவியல் ஆணையத்தின் உறுப்பினர்கள்.
என்றாலும் தளத்தின் முறையான அகழ்வாய்வை முதன்முதலில் 1895 இல் ஏதென்ஸ் தொல்லியல் சங்கத்தின் தெமிஸ்டோக்லிஸ் சோஃபோலிஸ் மேற்கொண்டார். அதன் பின்னர், ஜார்ஜ் ஒய்கோனோமோஸ் (1909 மற்றும் 1925 இல்), அனஸ்டாசியோஸ் ஓர்லாண்டோஸ் (1957 இல்) மற்றும் பெட்ரோஸ் தெமிலிஸ் (1986 இல்) போன்ற பல குறிப்பிடத்தக்க தொல்லியல் ஆய்வாளர்கள் ஆய்வுகளில் பங்களித்துள்ளனர்.  அவர்களின் பரந்த அளவிலான கண்டுபிடிப்புகள் கொண்ட அருங்காட்சியகம் பழைய நகரச் சுவர்களுக்குள் கட்டப்பட்டுள்ளது.

இந்த தளத்திற்கு 2011 இல் கலாச்சார பாரம்பரியத்திற்கான ஐரோப்பிய ஒன்றிய பரிசு / யூரோபா நோஸ்ட்ரா விருது வழங்கப்பட்டது.  

2020-21 ஆம் ஆண்டில், அஸ்க்லெபியஸின் டெமினோஸ் மற்றும் ஆரம்பகால கிறிஸ்தவ தேவாலயத்தின் அகழ்வுகள் சைப்ரசின் திறந்த நிலை பல்கலைக்கழகத்தால் வழிநடத்தப்பட்டன. 

## குறிப்புகள்

பகுப்பு:Coordinates on Wikidata
பகுப்பு:பண்டைய கிரேக்க நகரங்கள்
பண்டைய தெசலி

**தெசலி**  (*Thessaly* or *Thessalia*, அட்டிக் கிரேக்கம் : **Θεσσαλία** , *Thessalía* அல்லது  , *Thettalía*  ) என்பது பண்டைக் கிரேக்கத்தின் பாரம்பரிய பகுதிகளில் ஒன்றாகும். மைசீனியன் காலத்தில், தெசலி அயோலியா என்று அறியப்பட்டது. இது கிரேக்கத்தின் முக்கிய பழங்குடியினரான ஏயோலியன்களும், கிரேக்க மொழியான ஏயோலிக் மொழியும் தொடர்ந்து தொடர்புடைய இடமாக இருந்தது.

## நிலவியல்
பண்டைய தெசலி ஒலிம்பசு மலையிலிருந்து வடக்கே ஸ்பெர்சியோஸ் பள்ளத்தாக்கு தெற்கே மிகப் பெரிய அளவில் பரவிய ஒரு  பகுதி ஆகும். தெசலியானது புவியியல் ரீதியாக வேறுபட்ட பகுதியாக, மலைகளால் சூழப்பட்ட பரந்த சமவெளிகளைக் கொண்டுள்ளது. சமவெளிகளின் மேற்கில் பிண்டோஸ் மலைகள், தெற்கே ஓத்ரிஸ் மலைகள், கிழக்கில் பெலியன் மற்றும் ஒஸ்ஸா மலைகள், வடக்கே ஒலிம்போஸ் மலைகள் போன்றவற்றால் சூழப்பட்டுள்ளன. இச்சமவெளிகள், லாரிசா படுகை மற்றும் கார்டிட்சா படுகை ஆகிய இரண்டு படுகைகளைக் கொண்டிருக்கின்றன. இங்கு பினியோஸ் ஆற்று பாய்கிறது. தென்கிழக்கு தெசலியில் உள்ள பகாசெட்டிக் வளைகுடா, இப்பகுதியில் உள்ள துறைமுகங்களுக்கு ஏற்ற ஒரே நீர்நிலையாகும்.

குறிப்பாகச் சொன்னால், தெசலி என்பது பழங்காலத்தில் தெசலியர்கள் வாழ்ந்த மத்திய சமவெளிகளைக் குறிக்கிறது. இச்சமவெளிகள் பழங்காலத்தில் டெட்ராட்ஸ் எனப்படும் நான்கு நிர்வாகப் பகுதிகளாகப் பிரிக்கப்பட்டிருந்தன. அவை பெலாஸ்ஜியோடிஸ், பிதியோடிஸ், தெசலியோடிஸ்  ஹிஸ்டியாயோடிஸ் என்பனவாகும். தெசலியானது  பரந்த பொருளில், *பெரியோய்கோய்* என்று அழைக்கப்படும் சுற்றியுள்ள பகுதிகளையும் உள்ளடக்கியது, அவை வெவ்வேறு இனக்குழுக்கள் வசிக்கும் பகுதிகளாக இருந்தன. அவர்கள் தெசாலியர்களுடன் நெருக்கமாக இணைந்தவர்களாகவும், சார்ந்தவர்களாகவும் இருந்தனர். புற்றியுள்ள *பெரியோய்கோயானது* பெர்ரைபியா, மக்னீசியா, அக்கேயா ஃபிதியோடிஸ், டோலோபியா, ஐனிஸ், மாலிஸ், ஒய்தாயா ஆகிய பகுதிகளால் ஆனது. தெசலியின் மூன்று பெரிய நகரங்களாக லாரிசா (பெலாஸ்கியோடிஸ்), பெராய் (பெலாஸ்கியோடிஸ்) பார்சலோஸ் (பிதியோடிஸ்) ஆகியவை இருந்தன.

தெசலியன் சமவெளிகள் தானியங்கள் மற்றும் கூளவகைகளை பயிரிடுவதற்கு மிகவும் பொருத்தமானவையாக இருந்தன. மேலும் பழங்காலத்தில் குதிரை வளர்ப்புக்காக அறியப்பட்டது. பேரரசர் அலெக்சாண்டரின் குதிரையான, புசெபெலஸ் பார்சலோசைச் சேர்ந்தது. சுற்றியுள்ள மலைப்பகுதிகள் வேளாண்மைக்கு பொருத்தமானவை அல்ல. அதனால் கால்நடை வளர்ப்பையே பெரிதும் நம்பியிருந்தனர்.

## குறிப்புகள்

பகுப்பு:பண்டைய கிரேக்க புவியியல்
சத்தீசுகர் மாவட்டப் பட்டியல்

இந்தியாவின், சத்தீசுகர் மாநிலம் நிர்வாக வசதிக்காக சர்குஜா கோட்டம், பிலாஸ்பூர் கோட்டம், துர்க் கோட்டம், ராய்ப்பூர் கோட்டம், பஸ்தார் கோட்டம், எனப் ஐந்து கோட்டங்களில் பின் வரும் 33 மாவட்டங்களை இணைத்துள்ளனர்.

## கோட்டங்கள்
இடது|thumb|376x376px|சத்தீஸ்கரின் மாவட்டங்கள் கோட்டப்படி வண்ணம்:

## மாவட்டங்கள்
சத்தீசுகர் மாநிலம் 33 மாவட்டங்களைக் கொண்டது.

## மேற்கோள்கள்

பகுப்பு:சத்தீஸ்கர்
பட்டியல்
தன்மையங்கள்

உள மெய்யியலில் **தன்மையங்கள்** (ஆங்கிலம்: qualia; உச்சரிப்பு: /ˈkwɑːliə/ அல்லது /ˈkweɪliə/; ஒருமை வடிவம்: **தன்மையம்** [quale]) என்பன நனவான அகநிலை அனுபவத்தின் தனிப்பட்ட நிகழ்வுகளாக வரையறுக்கப்படுபவையாகும். இதன் ஆங்கிலச் சொல்லான *குவாலியா* என்ற சொல் ஒரு குறிப்பிட்ட நிகழ்வில் ஒரு பொருள் "என்ன வகையானது" அல்லது "எந்த மாதிரியானது" என்று பொருட்படும் இலத்தீன் பெயரடையான குவாலிஸ் (இலத்தீன் உச்சரிப்பு: [ˈkʷaːlɪs]) என்பதன் இலத்தீன் இருபாலர் பன்மை வடிவச் சொல்லான குவாலியா என்ற சொல்லிலிருந்து உருவானது. எடுத்துக்காட்டாக, "ஒரு குறிப்பிட்ட பழத்தை ருசிப்பது – அதிலும் குறிப்பாக இந்தக் குறிப்பிட்ட பழத்தை இந்த கணம் ருசிப்பது – என்பது என்ன" என்ற அனுபவம் குவாலியா எனப்படும் தன்மையங்களைக் குறிக்கிறது.

தலைவலியின் போது அந்த நோவின் அனுபவ உணர்வு, ஒரு பானத்தின் சுவை, மாலை நேரச் செவ்வானத்தின் சிவந்த தன்மை ஆகியவை தன்மையங்களின் எடுத்துக்காட்டுகளில் அடங்கும். உணர்வின் குணாதிசயத் தன்மை என்ற அளவில், தன்மையங்கள் முன்மொழிவு மனப்பான்மைக்கு (propositional attitudes) முரணாக நிற்கிறது. தன்மையங்கள் அனுபவத்தை நேரடியாக அனுபவிக்கும் தன்மையைக் குறிக்கையில் முன்மொழிவு மனப்பான்மையோ அனுபவத்தைப் பற்றிய நம்பிக்கைகளில் கவனம் செலுத்துகிறது என்பதே இதற்குக் காரணம்.

தன்மையங்கள் என்பது "நம் ஒவ்வொருவருக்கும் மிகவும் பரிச்சயமான ஒன்றைக் குறிக்கும் பரிச்சயமில்லாத சொல், அதாவது நம்மைச் சுற்றியுள்ள விஷயங்கள் நமக்குத் தோன்றும் வழிகள்" என்று மெய்யியலாளரும் அறிதிற அறிவியலாளருமான டேனியல் டென்னெட் கூறியுள்ளது இங்கு நோக்கத்தக்கது.

தன்மையங்களின் முக்கியத்துவம் குறித்த விவாதத்தின் பெரும்பகுதி இந்தச் சொல்லின் வரையறையைச் சார்ந்தே உள்ளது. மேலும், தன்மையங்களின் சில அம்சங்கள் சில மெய்யியல் அறிஞர்களால் ஏற்கப்பட்டு அல்லது வலியுறுத்தப்பட்டும் மேலும் சில அம்சங்கள் வேறு சில மெய்யியல் அறிஞர்களால் மறுக்கப்பட்டும் இருப்பதைக் காண முடிகிறது. இதன் விளைவாக, பல்வேறு வரையறைகளின் கீழ் தன்மையங்களின் தன்மை மற்றும் இருப்பானது சர்ச்சைக்குரியதாகவே உள்ளன. டேனியல் டென்னெட் போன்ற சில உள மெய்யியல் அறிஞர்கள் தன்மையம் என்ற ஒன்று இல்லை என்றும் அவற்றின் இருப்பு என்பது நரம்பியல், இயற்கையியல் ஆகியவற்றிற்குப் பொருந்தாது என்றும் வாதிடுகின்றனர். ஜெரால்ட் எடெல்மேன், அன்டோனியோ டமாசியோ, விளையனூர் இராமச்சந்திரன், ஜியுலியோ டோனோனி, கிறிஸ்டோஃப் கோச், ரோடோல்ஃபோ லினாஸ் போன்ற சில நரம்பு அறிவியல் அறிஞர்களும் நரம்பியல் நிபுணர்களும் தன்மையங்கள் இருப்பதாகவும், அறிவியலிலிருந்து அவற்றை அகற்றுவதற்கான முயற்சி என்பது அறிவியலின் உள்ளடக்கம் குறித்த சில அறிஞர்களது தவறான புரிதலை அடிப்படையாகக் கொண்டது என்றும் கருதுகின்றனர். மனம், அல்லது ஒருமைநிலைவாதம், என்னும் மெய்யியல் வரையறைக்குள், தன்மையங்கள் என்பது கிழக்கத்திய மெய்யியல் மற்றும் பாரம்பரியத்தில் காணப்படும் ஞானம் என்னும் சிந்தனையோடு ஒத்ததாகக் கருதப்பட்டு ஒப்பிடப்படுகிறது.

## இவற்றையும் பார்க்க
* அறிதிறன்
* உணர்திறன்
* உணர்வு நிலை
* விழிப்புணர்வு
* தன்விழிப்புணர்வு

## மேற்கோள்கள்

## மேலும் படிக்க
* 
* 
*  Qualia and the sensation of time.
* 
*  Biological perspective.
* 
* ***A Field Guide to the Philosophy of Mind***
** 
** 
* ***[[Stanford Encyclopedia of Philosophy]]***
** 
** 
** 

பகுப்பு:நரம்புசார் உளவியல்
பகுப்பு:அறிதிறன்
பகுப்பு:அறிதிற அறிவியல்
பகுப்பு:விலங்குரிமை
பகுப்பு:விலங்கியல்
சிரம்பான் மாநகராட்சி

**சிரம்பான் மாநகராட்சி** (மலாய்: *Majlis Bandaraya Seremban*; ஆங்கிலம்: *Seremban City Council*); (சுருக்கம்: **MBS**) என்பது மலேசியா, நெகிரி செம்பிலான் மாநிலத்தில்; சிரம்பான் மாநகரத்தையும்; சிரம்பான் மாவட்டத்தையும் நிர்வகிக்கும் மாநகராட்சி ஆகும்.

இந்த மாநகராட்சி மலேசியாவின் நெகிரி செம்பிலான் மாநில அரசாங்க அதிகார வரம்பின் கீழ் செயல்படுகிறது.

## வரலாறு
### வளர்ச்சிப் படிகள்

* **சிரம்பான் பொதுத் தூய்மைக் கழகம்** (மலாய்: *Lembaga Kesihatan Seremban*; ஆங்கிலம்: *Seremban Sanitary Board*); 1897; 
* **சிரம்பான் நகரக் கழகம்** (மலாய்: *Lembaga Bandaran Seremban*; ஆங்கிலம்: *Seremban Town Board*); 1946;
* **சிரம்பான் நகராண்மைக் கழகம்** (மலாய்: *Majlis Bandaran Seremban*; ஆங்கிலம்: *Seremban Town Council*); 1953;
* **சிரம்பான் நகராட்சி** (மலாய்: *Majlis Perbandaran Seremban*; ஆங்கிலம்: *Seremban Municipal Council*); 1 மார்ச் 1979;
* **சிரம்பான் மாநகராட்சி** (மலாய்: *Majlis Bandaraya Seremban*; ஆங்கிலம்: *Seremban City Council*); 1 சனவரி 2020 தொடக்கம்;

## பொது

சிரம்பான் மாநகராட்சி முதல்வரும்; சிரம்பான் மாநகராட்சி மன்ற உறுப்பினர்களும் ஓராண்டு காலம் பணியாற்றுவதற்கு, நெகிரி செம்பிலான் மாநில அரசாங்கத்தால் நியமிக்கப் படுகின்றனர்.

இந்த மாநகராட்சியின் நோக்கம்; சிரம்பான் மாநகரத்தின் உள்கட்டமைப்பு, பொது வசதிகளைப் பராமரிப்பதாகும். மேலும், கட்டடங்களை ஒழுங்கான முறையில் கட்டமைப்பது; பொது சுகாதாரத்தைப் பாதுகாப்பது; சுற்றுச் சூழலை அழகுபடுத்துவது; போன்றவை இந்த மாநகராட்சியின் முக்கியச் செயல்பாடுகள் ஆகும்..

## அமைவு
சிரம்பான் மாநகராட்சி, சிரம்பான் மாவட்டத்தை முழுவதுமாக உள்ளடக்கியது. அதன் எல்லைகளாக உள்ள இடங்கள்:

* செலுபு மாவட்டம் (*Jelebu*)
* கோலா பிலா மாவட்டம் (*Kuala Pilah District*);
* ரெம்பாவ் மாவட்டம் (*Rembau District*);
* போர்டிக்சன் மாவட்டம் (*Port Dickson District*);
* காஜாங் (*Kajang*) (சிலாங்கூர்);
* சிப்பாங் மாவட்டம் (*Sepang District*) (சிலாங்கூர்);

## சிரம்பான் மாநகராட்சி தமிழ்ப்பள்ளிகள்

சிரம்பான் மாநகராட்சிக்குள் சிரம்பான் மாவட்டம் அமைந்து உள்ளது.
அந்த வகையில் 19 தமிழ்ப்பள்ளிகள் சிரம்பான் மாநகராட்சியின் கவனிப்பில் உள்ளன. 4854 மாணவர்கள் பயில்கிறார்கள். 445 ஆசிரியர்கள் பணியாற்றுகிறார்கள். மலேசியக் கல்வியமைச்சு வெளியிட்ட புள்ளிவிவரங்கள்.

## மேற்கோள்கள்

## மேலும் காண்க
* சிரம்பான்
* சிரம்பான் மாவட்டம்
* மலேசிய உள்ளாட்சி மன்றங்களின் பட்டியல்
* சிரம்பான் கான்வென்ட் தமிழ்ப்பள்ளி
* லோரோங் ஜாவா தமிழ்ப்பள்ளி
* செனவாங் தோட்டத் தமிழ்ப்பள்ளி

## வெளி இணைப்புகள்
* 

பகுப்பு:மலேசிய மாநகராட்சிகள்
பகுப்பு:மலேசியாவின் உள்ளாட்சி மன்றங்கள்
தெம்மினிக் சிலம்பன்

**தெம்மினிக் சிலம்பன்** (*Temminck's babbler*)(*பெல்லோர்னியம் பைரோஜென்னிசு*) என்பது பெல்லோர்னிடே குடும்பத்தில் உள்ள ஒரு பறவைச் சிற்றினம் ஆகும். இது போர்னியோ மற்றும் சாவகம் தீவில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.

இந்த பறவையின் பொதுவான பெயர் இடச்சு இயற்கை ஆர்வலர் கோயன்ராட் ஜேக்கப் தெம்மினிக்கின் நினைவாக இடப்பட்டுள்ளது. 

## மேற்கோள்கள்

பகுப்பு:சிலம்பன்
புள்ளித் தொண்டை சிலம்பன்

**புள்ளித் தொண்டை சிலம்பன்** (Spot-throated babbler)(*Pellorneum albiventre* ) என்பது பெல்லோர்னிடே குடும்பத்தில் உள்ள ஒரு பறவைச் சிற்றினம் ஆகும். இது முக்கியமாகக் கிழக்கு வங்காளதேசம், பூடான், வடகிழக்கு இந்தியா, யுன்னான், மியான்மர் மற்றும் வியட்நாம் ஆகிய நாடுகளில் காணப்படுகிறது.

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

*Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:வடகிழக்கு இந்தியப் பறவைகள்
பகுப்பு:சிலம்பன்
சதுப்புநிலச் சிலம்பன்

**சதுப்புநிலச் சிலம்பன்** (*Marsh babbler*)(*பெல்லோர்னியம் பாலுசுட்ரி*) பெல்லோர்னிடே குடும்பத்தைச் சேர்ந்த பறவைச் சிற்றினம் ஆகும். சதுப்புநிலச் சிலம்பன் இந்தியாவில் பிரம்மபுத்திரா வெள்ளப்பெருக்கு பகுதி, தொடர்புடைய துணை ஆறுகள் மற்றும் அசாம், அருணாச்சலப் பிரதேசம் மற்றும் மேகாலயாவில்  மற்றும் கிழக்கு வங்காளதேசத்தில் உள்ள மலைத் தொடர்கள் ஆகியவற்றில் மட்டுமே காணக்கூடிய அகணிய உயிரி ஆகும்.

## மேற்கோள்கள்

பகுப்பு:வங்காளதேசப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:சிலம்பன்
பிரதானியா

**பிரதானியா** (*Pradhania*)(இந்தியப் புள்ளியியல் கழகத்தில் புதைபடிவ சேகரிப்பாளரான *துய்யா பிரதான்* நினைவாகப் பெயரிடப்பட்டது) என்பது இந்தியாவின் சினிமுரியன் கால (ஆரம்ப ஜுராசிக்) அப்பர் தர்மராம் உருவாக்கத்தைச் சேர்ந்த மாசோசுபோண்டிலிட் சாரோபோடோமார்ப் தொன்மாவின் பேரினமாகும் . இது முதன்முதலில் 2007-ல் டி. எசு. குட்டி, சங்கர் சட்டர்ஜி, பீட்டர் எம். கால்டன் மற்றும் பால் அப்சர்ச் ஆகியோரால் பெயரிடப்பட்டது. இதனுடைய மாதிரிச் சிற்றினப் பெயர் *பிரதானியா கிராசிலிசு* ஆகும். இது சாதாரண அளவிலான ஒரு *சௌரோபோடோமார்ப்* (பல்லி பாதமுடையன) ஆகும். இதன் நீளம் சுமார் நான்கு மீட்டர்கள் மட்டுமே (13 அடி). இந்த அளவானது துண்டு துண்டாகக் காணப்பட்ட எச்சங்களிலிருந்து அறியப்படுகிறது. இது முதலில் ஒரு அடிப்படை *சௌரோபோடோமார்ப்*  எனக் கருதப்பட்டது;  ஆனால் நோவாஸ் மற்றும் பலர் நிகழ்த்திய புதிய தொகுதிப் பிறப்பு பகுப்பாய்வு இதனை 2011-ல் *பிரதானியா* ஒரு *மாசுபோண்டிலிட்* என்று கூறுகிறது. *பிரதானியா*வில் தொகுதிப் பிறப்பு பகுப்பாய்வில் மீட்கப்பட்ட *மாசோபோடா* தொன்மாவின் இரண்டு வகைப்பாட்டுக் குழுவின் பண்புகளுடைய கொள்கையினை முன்வைக்கின்றது.

## மேற்கோள்கள்கள்

பகுப்பு:தொன்மாக்கள்
கங்கா சரண்

**இராய் பகதூர் கங்கா சரண்** (*Rai Bahadur Ganga Saran*)  பாக்கித்தான் நாட்டின் பஞ்சாப்பைச் சேர்ந்த ஓர் இந்து தொழிற்சங்கவாதியாவார். 

1946 ஆம் ஆண்டு நடைபெற்ற பஞ்சாப் மாகாண சட்டமன்றத் தேர்தலில் பஞ்சாப் வர்த்தக மற்றும் தொழிலாளர் சங்கங்களுக்காக ஒதுக்கப்பட்ட தொகுதி அல்லாத இடத்திலிருந்து கங்கா சரண் சுயேச்சை வேட்பாளராகத் தேர்ந்தெடுக்கப்பட்டார். பின்னர், இந்திய அரசியலமைப்புச் சபையில் பஞ்சாப் மாகாணத்தை பிரதிநிதித்துவப்படுத்திய இருபத்தி ஏழு உறுப்பினர்களில் ஒருவராக இவர் சட்டமன்றத்தால் தேர்ந்தெடுக்கப்பட்டார், ஆனால் பிரிவினைக்குப் பிறகு, பாக்கித்தானின் அரசியலமைப்புச் சபைக்குச் செல்வதற்காக விலகத் தேர்வு செய்தார். 1949 ஆம் ஆண்டு சனவரி மாதம் அது கலைக்கப்படும் வரை மேற்கு பஞ்சாபின் மாகாண சட்டமன்ற உறுப்பினராகவும் அவர் தொடர்ந்தார்.
## மேற்கோள்கள்

பகுப்பு:பஞ்சாப் (பாகிஸ்தான்)
பகுப்பு:இந்தியத் தொழிற்சங்கவாதிகள்
அந்தமான் காட்டுப் புறா

**அந்தமான் காட்டுப் புறா** (*Andaman wood pigeon*)(*கொலம்பா பாலும்போதிசு*) என்பது கொலம்பிடே குடும்பத்தைச் சேர்ந்த ஒரு பறவை சிற்றினமாகும் . இது இந்தியாவில் உள்ள அந்தமான் மற்றும் நிக்கோபார் தீவுகளில் மட்டுமே காணப்படும் அகணிய உயிரி. பன்னாட்டு இயற்கைப் பாதுகாப்புச் சங்கத்தின் 'அச்சுறு நிலை அண்மித்த இனமாக' வகைப்படுத்தப்பட்டுள்ளது. இதன் எண்ணிக்கை 2,500 முதல் 10,000 என மதிப்பிடப்பட்டுள்ளது.
## விளக்கம்
அந்தமான் காட்டுப் புறாவின் தலை சிவப்பு மஞ்சள் முனை கொண்ட அலகுடன் வெண்மையானது. இதன் உடலின் மற்ற பகுதிகள் கருப்பு நிறமானது. இது பெரிய பச்சைப் புறா மற்றும் மாடப்புறாவுடன் தொடர்புடையது.

## மேற்கோள்கள்

## வெளி இணைப்புகள்
* Andaman Wood Pigeon Breed Guide from Pigeonpedia.com

பகுப்பு:இந்திய அகணிய உயிரிகள்
இராமச்சந்திர பிரசாத் சிங்

**இராம்சந்திர பிரசாத் சிங்** (**Ram Chandra Prasad Singh**) முன்னாள் இந்திய ஆட்சிப் பணி அதிகாரியும், ஐக்கிய ஜனதா தளம் கட்சியின் தேசிய தலைவரும், மாநிலங்களவை உறுப்பினரும் ஆவார். இந்திய ஆட்சிப் பணி அதிகாரியாக இருந்த போது, இவர் பிகார் மாநில முதலமைச்சர் நிதிஷ் குமாரின் முதன்மைச் செயலராக பணியாற்றியவர்.

நரேந்திர மோதியின் இரண்டாம் அமைச்சரவையில் இராமச்சந்திர பிரசாத் சிங் இந்திய உருக்குத் துறை இணை அமைச்சாக 7 சூலை 2021 முதல் 6 சூலை 2022 முடிய பணியாற்றினார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:இந்திய ஆட்சிப் பணி அலுவலர்கள்
பகுப்பு:பீகார் அரசியல்வாதிகள்
அருண் சிங்

**அருண் சிங்** (**Arun Singh**) பட்டயக் கணக்கறிஞரும், மாநிலங்களவை உறுப்பினரும், பாரதிய ஜனதா கட்சியின் தேசியப் பொதுச் செயலாளரும் ஆவார். மேலும் இவர் பாரதிய ஜனதா கட்சியின் தலைமை நிலையச் செயலாளராகவும், கர்நாடகா & இராஜஸ்தான் மாநிலங்களின் கட்சியின் பொறுப்பாளராகவும் செயல்படுகிறார்.

## மேற்கோள்கள்

## வெளி இணைப்புகள்
*Amit Shah Asked BJP Workers To Ensure Narendra Modi’s Return In 2024: BJP General Secretary Arun Singh

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:மிர்சாபூர் மாவட்டம்
சாகிவால் மாவட்டம்

**சாகிவால் மாவட்டம்** (**Sahiwal District**), இதன் பழைய பெயர்  *மாண்டிகோமெரி மாவட்டம்* ஆகும். இம்மாவட்டம் பாகிஸ்தானின் பஞ்சாப் மாகாணத்தில் உள்ளது. இதன் நிர்வாகத் தலைமையிட நகரம் சாகிவால் ஆகும். இம்மாவட்டம் சாகிவால் மாட்டினங்களுக்கு பெயர் பெற்றது.  இம்மாவட்டம் இரண்டு தாலுகாக்களைக் கொண்டது. சிந்துவெளி நாகரித்தின் அரப்பா தொல்லியல் களங்களை இம்மாவட்டம் கொண்டுள்ளது.சிந்து ஆறு பாய்வதால் இம்மாவட்ம் நீர் வளம் மிக்கது.

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி,  3,201 சதுர கிலோ மீட்டர் பரப்பளவு கொண்ட சாகிவால் மாவட்டத்தின் மக்கள் தொகை 25,13,011 ஆகும். அதில் ஆண்கள் 1,276,646, பெண்கள்  1,236,119 மற்றும் திருநங்கைகள்/நம்பிகள் 246 அக உள்ளனர். மக்கள்தொகை அடர்த்தி ஒரு சதுர கிலோ மீட்டர் பரப்பில் 785.1 பேர் வீதம் வாழ்கின்றனர். இதன் மக்கள் தொகையில் சராசரி எழுத்தறிவு உடையோர் 1,143,059 மட்டுமே. இம்மாவட்டத்தில் மேற்கு பஞ்சாபியை பேசுபவர்கள் 24,63,603 (98%) ஆகும்.  உருது, சிந்தி, பலூச்சி, காஷ்மீரி, சராய்கி, இந்துகோ, பிராய்கி, பஷ்தூ போன்ற மொழிகளைப் பேசுபவர்கள் 2% ஆகவுள்ளனர்.

## தட்ப வெப்பம்
இம்மாவட்டத்தின் கோடைக்கால வெப்பம்  45–50 பாகை செல்சியஸ் ஆகவும்; குளிர்கால வெப்பம் 5-10 பாகை செல்சியசாகவும் இருக்கும். இதன் சராசரி ஆண்டு மழைப்பொழிவு 2000 மில்லி மீட்டர் ஆகும். 

## கல்வி
* சாகிவால் பொது பள்ளி & கல்லூரி
* அரசு பட்டமேற்படிப்புக் கல்லூரி, சாகிவால் 
* இராணுவப் பொதுப்பள்ளி & கல்லூரி, சாகிவால் 
## இதனையும் காண்க
* சாகிவால்
* சாஹிவால் மாடு

## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
சாகிவால்

**சாகிவால்** (**Sahiwal**), பாகிஸ்தானின் பஞ்சாப் மாகாணத்தின் சாகிவால் மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். சாகிவால் நகரம் லாகூருக்கு 180 கிலோ மீட்டர் தொலைவிலும், பைசலாபாத்திலிருந்து 100 கிலோ மீட்டர் தொலைவிலும் அமைந்துள்ளது. இந்நகரம் முல்தான் நகரம் மற்றும் லாகூருக்கு இடையே ராவி ஆறு மற்றும் சத்லஜ் ஆறுகளுக்கு இடைப்பகுதியில் அமைந்துள்ளது.இந்நகரம் சாஹிவால் மாடுகளுக்கு பெயர் பெற்றது. 2017 பாகிஸ்தான் மக்கள்தொகை கணக்கெடுப்பின்படி இந்நகரத்தின்]] மக்கள் தொகை  3,89,605 ஆகும்.

## தட்ப வெப்பம்
சாக்வால் நகரத்தின் கோடைக்கால அதிகபடச வெப்பம் 52&nbsp;°C  ஆகவும்; குளிர்கால வெப்பம் 2&nbsp;°C ஆகவும் இருக்கும். இதன் மண் வளம் பொருந்தியது. ஆண்டு சராசரி மழைப்பொழிவு 2000&nbsp;மி மீ ஆகும். 

## கல்வி

* சாகிவால் மருத்துவக் கல்லூரி 
* சாகிவால் பல்கலைக்கழகம்
* பஞ்சாப் அறிவியல் கல்லூரி 
*சுப்பிரீயர் கல்லூரி 
*இராணுவ பள்ளி & கல்லூரி, சாகிவால் 
* அரசு பட்டமேற்படிப்பு கல்லூரி, சாகிவால் 
* அர்சு தொழில்நுட்பக் கல்லூரி, சாகிவால்  
## இதனையும் காண்க
* சாஹிவால் மாடு
## References

## வெளி இணைப்புகள்
* 
* NIMLS COLLEGE Sahiwal
* https://archive.org/details/MontgomerytoSahiwal

பகுப்பு:பாகிஸ்தான் நகரங்கள்
பகுப்பு:பஞ்சாப் (பாகிஸ்தான்)
பகுப்பு:பஞ்சாப் (பாகிஸ்தான்) மாகாணத்தின் நகரங்கள்
கூரோங் தேசிய பூங்கா

**கூரோங் தேசிய பூங்கா** தெற்கு ஆஸ்திரேலியாவின்அடிலெய்டு  நகரின் தென்கிழக்கில் சுமார் 156 கிலோமீட்டர் தொலைவில் அமைந்துள்ள ஒரு பாதுகாக்கப்பட்ட பகுதியாகும். இது கூரோங் மற்றும் கூரோங்கின் தெற்குப் பகுதியில் உள்ள யங்ஹஸ்பாண்டு தீபகற்பம் என அதிகாரப்பூர்வமாக அறியப்படும்  கடற்காயல் சுற்றுச்சூழல் அமைப்பை உள்ளடக்கி உள்ளது. கூரோங் கடற்காயலின் மேற்கு முனையானது ஹிந்த்மார்ஷ் தீவு மற்றும் சர் ரிச்சர்ட் தீபகற்பத்திற்கு அருகிலுள்ள முர்ரே முகத்துவாரத்தில் உள்ளது, மேலும் இது சுமார் 130 கிலோமீட்டர் தென்கிழக்கு பகுதி வரை நீண்டுள்ளது. இப்பூங்காவிலிருந்து மெனிங்கி நகரத்திற்கு சாலை வசதி உள்ளது. ஆஸ்திரேலியாவின் மிக நீளமான தீபகற்பத்தின் கரையோரப் பகுதியில் உள்ள கடற்கரை  தி கூரோங் என்று பொதுவாக அழைக்கப்படுகிறது.

கூரோங் தேசிய பூங்கா ஆஸ்திரேலிய பழங்குடியினக் குழுவான கர்ரிண்ட்ஜெரி மக்களின் பாரம்பரிய நிலப்பகுதிக்குள் அமைந்துள்ளது. பூங்காவில் உள்ள குறிப்பிடத்தக்க இடங்களில் சால்ட் க்ரீக், போலீஸ்மேன்ஸ் பாயின்ட், ஜாக் பாயிண்ட் மற்றும் வூட்ஸ் வெல் ஆகியவை அடங்கும்.
thumb|கூரோங்கின் வடக்குப் பகுதியில் சூரிய அஸ்தமனம் , தெற்கு ஆஸ்திரேலியாவின் மெனிங்கி நகரத்தை நெருங்குகிறது.

## சொற்பிறப்பியல்
இதன் பெயர் கர்ரிண்ட்ஜெரி மொழி வார்த்தையான *குராங்க்* என்பதன் சிதைவு என்று கருதப்படுகிறது, குராங் எக்பது நீண்ட அல்லது குறுகிய கடற்காயல் அல்லது கழுத்தைக் குறிக்கிறது 

## மேலும் பார்க்கவும்

## குறிப்புகள்

## மேலும் படிக்க

* 

பகுப்பு:Coordinates on Wikidata
பகுப்பு:IUCN வகை II
இந்து மகாஜன சங்கம் (மலேசியா)

**இந்து மகாஜன சங்கம்** (**Hindu Mahajana Sangam**), மலேசியா நாட்டில் வாழும் இந்து சமயம் சார்ந்த தொழிலாளர்களின் இலாப நோக்கமற்ற தன்னார்வத் தொண்டு நிறுவனம் ஆகும். 1935-ஆம் ஆண்டில் நிறுவப்பட்ட  இதன் தலைமையிடம், மலேசியாவின் பினாங்கு மாநிலத் தலைநகரான ஜார்ஜ் டவுனில் இயங்குகிறது. 1935-ஆம் ஆண்டிற்கு முன்னர் இதனை *கூட்டக்கடை மடம்* என்று அழைக்கப்பட்டது.

## வரலாறு
1933-ஆம் ஆண்டில் நடைபெற்ற  பினாங்கு மகாமாரியம்மன் கோயில் முதல் குடமுழுக்கை ஒட்டி, 1935-ஆம் ஆண்டில் இந்து மகாஜன சங்கம்,  ஜார்ஜ் டவுனில்  நிறுவப்பட்டது.  முதன்முதலில் இந்த அமைப்பு  சமயக் கடமைகளை கடைபிடிக்க வேண்டி நிறுவப்பட்டது. மேலும் இந்த தொண்டு நிறுவனம் மலேசியா வாழ் இந்துக்களின் கல்வி, சமூக/பண்பாடு மேம்பாடு மற்றும் பினாங்கு ஸ்ரீ முத்து மாரியம்மன் கோயில் மற்றும் அருள்மிகு பாலதண்டாயுதபாணி கோயில் நிர்வாகத்தில்/வளர்ச்சியில் பங்கேற்பது மற்றும் தொழிலாளர்களின் ஒன்றியமாகச் செயல்படுகிறது. இச்சங்கத்தின் மண்டபம் அருள்மிகு பாலதண்டாயுதபாணி கோயில் மலையுச்சியில் உள்ளது.

### தலைமையிடம்
இந்து மகாஜன சங்கத்தின் தலைமையிடக் கட்டிடம் பினாங்கில் உள்ள தேவாலயத் தெருவில் 1935 முதல் 1988-ஆம் ஆண்டு வரை செயல்பட்டது. தற்போது பினாங்கின் தலைநகரான ஜார்ஜ் டவுனில் உள்ள காந்திஜி ஆஸ்ரமத்தில் சொந்த கட்டிடத்தில் இயங்குகிறது.

## கோயில்கள் & திருவிழாக்கள்
தைப்பூசம் விழாவை காந்திஜி மண்டபத்தில் விருந்து உபசாரத்துடன் கொண்டாடப்படுகிறது. அன்று பல பக்தர்கள் பால் காவடிகள் ஏந்தி, 18 கிலோ மீட்டர் தொலைவிற்கு ஊர்வலமாக வந்து பாலதண்டாயுதபாணிக்கு பால் அபிசேகம் செய்வர்.

1951-ஆம் ஆண்டில் இந்து மகாஜன சங்கத்தினர், அருள்மிகு பாலதண்டாயுதபாணி திருக்கோயில் அருகே பிள்ளையார் கோயிலை எழுப்பி குடமுழுக்கு செய்தனர். பின்னர் 1970-ஆம் ஆண்டில் இக்கோயிலை புதுப்பித்தது. மேலும் பிள்ளையார் கோயிலில் ஆண்டுதோறும் விநாயகர் சதுர்த்தி கொண்டாடுகிறது.

சித்திரைத் திருவிழாவின் போது ஐம்பொன் முருகன் விக்கிரகத்தை தேரில் அமர்த்தி, பகதர்கள் புடைசூழ, பாலதண்டாயுதபாணி கோயிலிருந்து, முத்து மாரியம்மன் கோயில் வரை ஊர்வலம் நடத்தப்படுகிறது. 

இந்து மகாஜன சங்கம் சார்பில்  முத்து மாரியம்மன் கோயிலில் நவராத்திரி விழா கொண்டாடப்படுகிறது.1900-ஆம் ஆண்டு முதல் மார்கழி மாதத்தில் வைகுண்ட ஏகாதசி விழாவை குஞ்ச் பிகாரி எனும் கிருஷ்ணன் கோயிலில் கொண்டாடப்படுகிறது.

## மேற்கோள்கள்

பகுப்பு:மலேசிய இந்தியர்கள்
ஒகரா மாவட்டம்

**ஒகரா மாவட்டம்** (**Okara District**), பாகிஸ்தான் நாட்டின் பஞ்சாப் மாகாணத்தில் உள்ள ஒரு மாவட்டம் ஆகும்.  இதன் நிர்வாகத் தலைமையிட நகரம் ஒகரா ஆகும். 1982-இல் இம்மாவட்டம் பழைய மாண்டிகோமாரி மாவட்டத்தின் சில தாலுகாக்களைக் கொண்டு 1982-இல் நிறுவப்பட்டது.
முல்தான் நெடுஞ்சாலை இம்மாவட்டத்தின் ஒகரா நகரத்தை லாகூருடன் ராவி ஆறு வழியாக இணைக்கிறது.இம்மாவட்டத்தில் சிந்துவெளி நாகரித்தின் அரப்பா தொல்லியற்களங்களைக் கொண்டது.

## புவியியல்
ஒகரா மாவட்டத்தின் தெற்கில் பகவல்பூர் மாவட்டம், தென்மேற்கில் பாக்பத்தன் மாவட்டம், மேற்கில் சாகிவால் மாவட்டம், வடக்கில் பைசலாபாத் மாவட்டம் மற்றும்   நங்கானா சாகிபு மாவட்டம், கிழக்கிலும், வடக்கிலும் கசூர் மாவட்டம், தென்கிழக்கில் இந்தியாவின்  பசில்கா மாவட்டம் அமைந்துள்ளது. இந்தியாவின் இந்தியாவின் பஞ்சாப் மாநிலத்தையும், பாகிஸ்தானின் பஞ்சாபையும் பிரிக்கும் இராட்கிளிப் கோடு ஒகரா மாவட்டம் ஒட்டி அமைந்துள்ளது.

## வேளாண்மை
பியாஸ் ஆறு பாயும் இம்மாவட்டம் மண் வளம் மற்றும் நீர் வளம் கொண்டது.  இம்மாவட்டத்தில் உருளைக் கிழங்கு, தக்காளி, கரும்பு, கோதுமை, நெல், மக்காச் சோளம் போன்ற பயிர்கள் விளைகிறது. ஆரஞ்சு, மாம்பழத் தோட்டங்கள் மிகுதியாக உள்ளது.  மேலும் எலுமிச்சம் பழம், கொய்யா, திராட்சைத் தோட்டங்களும் கொண்டது. இம்மாவட்டத்தில் பால் உற்பத்திக்கு சாஹிவால் மாடுகள் மற்றும் எருமைகள் அதிகம் வளர்க்கப்படுகிறது.
## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி ஒகரா மாவட்டத்தின் மக்கள் தொகை 30,40,826 ஆகும். அதில் ஆண்கள்   1,564,470 மற்றும் பெண்கள்  1,476,071 ஆகவுள்ளனர். கிராமப்புற மக்கள் தொகை 21,98,262 ஆகவும்; நகர்புற மக்கள் தொகை 8,42,564 ஆகவுள்ளது.  சராசரி எழுத்தறிவு 58.28% மட்டுமே. இம்மாவட்டத்தில் இசுலாமியர் 98.53%, கிறித்தவர்கள் 1.44%  ஆக உள்ளனர்.இம்மாவட்ட மக்களில் பெரும்பான்மையினர் பஞ்சாபி மொழி 96.10%,  உருது, காஷ்மீரி, பஷ்தூ போன்ற மொழிகள் 2.65%  பேசுகின்றனர். இம்மாவட்டத்தில் ஜாட் முஸ்லீம்கள் பெரும்பான்மையாக உள்ளனர்.
## மாவட்ட நிர்வாகம்
ஒகரா மாவட்டம் 3 தாலுகாக்களாகவும்,  10 ஒன்றியக் குழுக்களாகவும் பிரிக்கப்பட்டுள்ளது. பாகிஸ்தான் நாடாளுமன்றத்திற்கு இம்மாவட்டத்திலிருந்து 4 உறுப்பினர்களை தேர்வு செய்கிறது. 
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
ஒகரா

**ஒகரா** (**Okara**), பாகிஸ்தான் நாட்டின் பஞ்சாப் மாநிலத்தின் ஒகரா மாவட்டத்தின் நிர்வாகத் தலைமையிட நகரம் ஆகும். The name Okara is derived from *Okaan*, which is the name of a type of tree. இது பாகிஸ்தானில் அதிக மக்கள் தொகை கொண்ட நகரங்களில் 25வது ஆகும்.இது லாகூர் மற்றும் பைசலாபாத் நகரங்களுக்கு தென்மேற்கில் 100 கிலோ மீட்டர் தொலைவில் உள்ளது. இந்நகரம் பருத்தி ஆலை, கரும்பாலை போன்ற வேளாண் தொழிற்சாலைகள் அதிகம் கொண்டது. சாஹிவால் மாடுகள், எருமைகள் அதிகம் கொண்ட இந்நகரத்தில் பாகிஸ்தான் இராணுவத்தின் பால் பண்ணை உள்ளது. 

## தட்ப வெப்பம்
ஒகரா நகரத்தின் கோடைக்கால அதிகபட்ச வெப்பம்  மற்றும் குளிர்கால குறைந்தபட்ச வெப்பம்  ஆகவுள்ளது.  இந்நகரத்தின் ஆண்டு சராசரி மழைப்பொழிவு  ஆகும். 
## கல்வி
* ஒகரா பல்கலைக்கழகம் 
* வேளாண்மைப் பல்கலைக்கழகம், ஒகரா வளாகம்  
* பஞ்சாப் கல்லூரி, ஒகரா
* மாணவர் படை கல்லூரி, ஒகரா
* மருந்தியல் கல்லூரி, ஒகரா
* அரசுக் கல்லூரி, ஒகரா

## மேற்கோள்கள்

பகுப்பு:பாகிஸ்தான் நகரங்கள்
பகுப்பு:பஞ்சாப் (பாகிஸ்தான்)
பகுப்பு:பஞ்சாப் (பாகிஸ்தான்) மாகாணத்தின் நகரங்கள்
பெரிய அலகு கதிர்க்குருவி

link=//upload.wikimedia.org/wikipedia/commons/thumb/1/1b/Large_billed_leaf_warbler_at_Rabindra_Sarobar%2C_Kolkata.jpg/220px-Large_billed_leaf_warbler_at_Rabindra_Sarobar%2C_Kolkata.jpg|thumb| கொல்கத்தா, இரவீந்திர சரோபருக்குள் உள்ள கான்விலங்குப் பூங்காவில் பெரிய அலகு கதிர்க்குருவி
**பெரிய அலகு கதிர்க்குருவி** (*பிலோசுகோபசு மேக்னிரோசுட்ரிசு*) என்பது இலை கதிர்க்குருவியின் சிற்றினமாகும் (குடும்பம் பிலோசுகோபிடே). இது முன்னர் "பழைய உலக கதிர்க்குருவி" கூட்டத்தில் சேர்க்கப்பட்டது.

இவை மத்திய சீனா மற்றும் இமயமலையில் இனப்பெருக்கம் மேற்கொள்கின்றன. இது மேற்குத் தொடர்ச்சி மலைகள் மற்றும் தொடர்புடைய மலைத்தொடர்களில் குளிர்காலத்தில் காணப்படும். இது அடர்த்தியான தாவரங்கள் நிறைந்த பகுதிகளில் காணப்படுகிறது. இவற்றைக் காண்பதைவிட இவற்றின் குரலை அடிக்கடி கேட்கலாம். 

## மேற்கோள்கள்


பகுப்பு:கதிர்க்குருவி
நீலத் தொண்டை நீல ஈபிடிப்பான்

**நீலத் தொண்டை நீல ஈபிடிப்பான்** (*சையோர்னிசு ரூபிகுலோய்ட்சு*) என்பது பழைய உலக ஈபிடிப்பான் குடும்பத்தில் உள்ள ஒரு சிறிய குருவி சிற்றினமாகும். இது *[[திக்கெல் நீல ஈப்பிடிப்பான்|திக்கெல் நீல ஈபிடிப்பான்]]* போன்றது. ஆனால் இதன் நீல நிறத் தொண்டையால் எளிதில் பிரித்தறியப்படுகிறது. இந்தச் சிற்றினத்தின் வாழ்விடம் மற்ற வகை பறக்கும் பறவைகளை விட அடர்ந்த காடு ஆகும். நீல தொண்டை பறக்கும் பறவையானது இந்தியத் துணைக்கண்டத்தின் பெரும்பகுதியிலும், குறிப்பாக இந்தியாவின் இமயமலைப் பகுதியிலும், சமவெளிகள் மற்றும் மேற்குத் தொடர்ச்சி மலைகளில் குளிர்கால மாதங்களிலும், கிழக்கே வங்காளதேசம் மற்றும் மியான்மரில் உள்ள அரக்கான் மற்றும் தெனாசெரிம் மலைகள் வரை பரவியுள்ளது.

## விளக்கம்
முதிர்ச்சியடைந்த ஆண் பறவைகள் நீல நிற தொண்டை மற்றும் ஆரஞ்சு நிற மார்பகங்களுடன் நன்கு வரையறுக்கப்பட்ட வெள்ளை வயிற்றுடன்  பக்கவாட்டுகளுடன் காணப்படும். பெண் பறவைகள் ஆலிவ் தலை மற்றும் மேல் பகுதிகள் குறைவான நுரை வண்ணத்தில் ஆரஞ்சு நிற மார்பு மற்றும் வெண்ணிற வயிற்றுடன் காணப்படும்.

## படங்கள்

File:Blue throated flycatcher thattekadu.jpg|ஆண் *சையோர்னிசு ரூபிகுலோய்ட்சு ரூபிகுலோய்ட்சு* கேரள தட்டெக்காடு பறவைகள் சரணாலயத்தில்
File:Blue-throated Blue Flycatcher, Cyornis rubeculoides - Kaeng Krachan National Park.webm|காயெங் கிராச்சான் தேசிய பூங்கா, தாய்லாந்தில்

## மேற்கோள்கள்


பகுப்பு:நேபாளப் பறவைகள்
பகுப்பு:ஈ-பிடிப்பான்கள்
விசையுந்து மணி

**விசையுந்து மணி** (*Motorcycle bell*), **காப்பு மணி**, **ஆவி மணி**, **கிரெம்லின் மணி**, **உருளி மணி** அல்லது **தேவதை மணி** என்றும் அழைக்கப்படுவது ஒரு விசையுந்தின் கீழ்ப்பகுதிய்க் இணைக்கப்பட்ட ஒரு அலங்கார உலோக மணியாகும். இது பெரும்பாலும் பயண நல்ல வாழ்த்துகளின் அடையாளமாக கட்டப்பட்டுள்ளது.

இந்த மணியானது பொதுவாக ஒரு அங்குல நீளமானது, பியூட்டர் அல்லது பிற உலோகங்களால் செய்யப்பட்டது. மேலும் விசையுந்து ஓட்டுபவர்களுக்கு ஒரு நற்பேறாகவும் அல்லது விசையுந்தில் பயணிக்கும் போது துரதிர்ஷ்டத்தைத் தடுக்கும் ஒரு அடையாளப் பாதுகாப்புப் பொருளாகக் கருதப்படுகிறது. 

## வரலாறு
ஒரு கிரெம்லின் என்பது நாட்டுப்புறக் கதைகளின் ஒரு குறும்பு உயிரினமாகும். இது முதலில் விமானங்களில் உள்ள செயலிழப்புகளை விளக்குவதற்கும் பின்னர் விமானிகள் மற்றும் தொழில்நுட்ப வல்லுநர்களிடமிருந்து பிற இயந்திரங்களில் உள்ள குறைபாடுகளை விளக்குவதற்கும் பயன்படுத்தப்பட்டது. இறுதிச் சடங்குகளில் பயன்படுத்தப்படும் மணியைப் போன்ற பயன்பாட்டில், "காப்பு மணி" அல்லது "கிரெம்லின் மணி" சில சமயங்களில் இரண்டாம் உலகப் போரில் இங்கிலாந்து மற்றும் அமெரிக்க விமானிகளால் "கிரெம்லின்களை" தடுக்க பயன்படுத்தப்பட்டது. அமெரிக்க விமானிகள் வீடு திரும்பியபோது பலர் தம் விசையுந்தில் பாதுகாப்பு வசீகரமாக இதைப் பயன்படுத்துவதைத் தொடர்ந்தனர்.

இந்த வழக்கம் இன்றும் சில விசையுந்து ஓட்டுபவர்களால் பயன்படுத்தப்படுகிறது, குறிப்பாக *ஹார்லி-டேவிட்சன் பைக்குகள்*.

இந்த மணிகள் தனிப்பயன் வடிவமைப்புகள் மற்றும் பெரும் உற்பத்தி வடிவமைப்புகளாகவும் பயன்பாட்டிற்கு வருகின்றன.

## காப்புரிமை
"கிரெம்லின் மணி" அமெரிக்க ஐக்கிய நாடுகளில் காப்புரிமை பெற்றது. மேலும் இது அமெரிக்காவின் காப்புரிமை மற்றும் வர்த்தக முத்திரை அலுவலகத்தின் அதிகாரப்பூர்வ வர்த்தமானியில், தொகுதி 1290, எண் 4 இல் பதிவு செய்யப்பட்டுள்ளது.

## மேலும் படிக்க

* *அதிர்ஷ்டத்தின் சிவப்பு புத்தகம்* 

* *லெஜண்ட் ஆஃப் தி கார்டியன் பெல்* 

## மேற்கோள்கள்

பகுப்பு:மணிகள்
பகுப்பு:விசையுந்துகள்
சுலு வன ஈபிடிப்பான்

**சுலு வன ஈபிடிப்பான்** (*Sulu jungle flycatcher*)(*சையோரினிசு ஓகுலரிசு*) என்பது பழைய உலகப் பறக்கும் பறவை குடும்பமான மசுசிகாபிடே பறவைச் சிற்றினமாகும். இது சுலுத் தீவுக்கூட்டத்தில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

பன்னாட்டு பறவையியலாளர்கள் சங்கம், சுலு புதர் ஈபிடிப்பானை 2021-ல் சிவப்பு வால் வன ஈபிடிப்பானிலிருந்து (*Cyornis rufocauda*) தனிச் சிற்றினமாகப் பிரித்து வகைப்படுத்தியது.

## மேற்கோள்கள்

பகுப்பு:ஈ-பிடிப்பான்கள்
செம்பழுப்பு வால் வன ஈபிடிப்பான்

**செம்பழுப்பு வால் வன ஈபிடிப்பான்** (*Rufous-tailed jungle flycatcher*) என்பது பின்வரும் சிற்றினங்களாகப் பிரிக்கப்பட்டுள்ளது:

* பிலிப்பீன்சு வன ஈபிடிப்பான், *சையோரினிசு ரூபிகாடா*
* சுலு வன ஈபிடிப்பான், *சையோரினிசு ஓகுலரிசு*
* குரோக்கர் வன ஈபிடிப்பான், *சையோரினிசு ரூபிகிரிசா*

பகுப்பு:பக்கவழி நெறிப்படுத்தல்
செஞ்சா, சிங்கப்பூர்

**செஞ்சா** (*Senja*) என்பது சிங்கப்பூர், புக்கிட் பஞ்சாங்கில் உள்ள குடியிருப்புத் துணை மண்டலமாகும். இது வடக்கே கேஜே விரைவுச்சாலை, மேற்கில் உட்லண்ட்ஸ் சாலை மற்றும் தென்கிழக்கில் புக்கிட் பஞ்சாங் வெளிவட்ட சாலை ஆகியவற்றை எல்லையாகக் கொண்டுள்ளது. இது புக்கிட் பஞ்சாங்கின்  6 வது அங்கம் என்றும் அழைக்கப்படுகிறது.

## சொற்பிறப்பியல்
மலாய் மொழியில் *செஞ்சா* என்பது 'அந்தி' அல்லது 'மந்தாரம்' என்று பொருள். புக்கிட் பஞ்சாங்கில் பல சாலைகள் மற்றும் துணை மண்டலங்களைப் போலவே, பெயரிடப்பட்டதன் பின்னணியில் உள்ள காரணம் பெரும்பாலும் தெரியவில்லை, சிலர் நகரத்தின் மேற்கில் இருப்பதால், மாலையில் சூரிய மறைவைப் பார்க்க முடியுமாதலால்  *செஞ்சா* என்ற பெயர் வந்ததாகக் கூறுகின்றனர்.

## வீட்டுவசதி

## போக்குவரத்து

### சாலைகள்
செஞ்சாவிற்கு அருகில் பல சாலைகள் உள்ளன. இது செஞ்சா சாலை மற்றும் செஞ்சா இணைப்பு ஆகிய இரண்டு சாலைகளுடன் தொடங்கப்பட்டது. பின்னர் 2000 களின் நடுப்பகுதியில், உட்லண்ட்ஸ் சாலையுடன் துணை மண்டலத்தை இணைக்க சென்ஜா வே சேர்க்கப்பட்டது. 2017 இல், செஞ்சா சாலையை  கேஜே விரைவுச்சாலையுடன் இணைக்கும் ஸ்லிப் சாலையுடன் சென்ஜா சாலை விரிவாக்கப்பட்டது. 

## கல்வி
செஞ்சாவில் வெஸ்ட் வியூ தொடக்கப் பள்ளியும், , வெஸ்ட் ஸ்பிரிங் மேல்நிலைப் பள்ளி மற்றும் ஜெங்குவா மேல்நிலைப் பள்ளி ஆகிய இரண்டு மேல்நிலைப் பள்ளிகளும் உள்ளன. பல சிறிய மழலையர் பள்ளிகள் மற்றும் குழந்தை பராமரிப்பு மையங்களும்  செயல்படுகின்றன.

## மேற்கோள்கள்

பகுப்பு:சிங்கப்பூரில் இடங்கள்
ஜொகூர் பாரு மாநகராட்சி

**சொகூர் பாரு மாநகராட்சி** (மலாய்: *Majlis Bandaraya Johor Bahru*; ஆங்கிலம்: *Johor Bahru City Council*); (சுருக்கம்: **MBJB**) என்பது மலேசியா, சொகூர், மாநிலத்தின் சொகூர் பாரு மாவட்டம்; சொகூர் பாரு மாநகரம்; இசுகந்தர் மலேசியாவின் சில பகுதிகள்; ஆகியவற்றை நிர்வகிக்கும் மாநகராட்சி ஆகும். இந்த மாநகராட்சி மலேசியாவின் சொகூர் மாநில அரசாங்கத்தின் கீழ் இயங்குகிறது.

1994 சனவரி 1-ஆம் தேதி சொகூர் பாரு நகரத்திற்கு அதிகாரப்பூர்வமாக மாநகரத் தகுதி வழங்கப்பட்டது. அதன் பிறகு சொகூர் பாரு மாநகராட்சி நிறுவப்பட்டது. இந்த மாநகராட்சியின் தலைமையகம், சொகூர் பாரு மாநகரத்தில் உள்ளது.

## பொது

இந்த மாநகராட்சி  பொதுச் சுகாதாரம் *(Public Health);* கழிவு மேலாண்மை *(Waste Removal);* நகர மேலாண்மை; நகரத் திட்டமிடல்; சுற்றுச்சூழல் பாதுகாப்பு; கட்டடக் கட்டுப்பாடு; சமூகப் பொருளாதார மேம்பாடு *(Social Economic Development);* மற்றும் நகர்ப்புற உள்கட்டமைப்பின் பொது பராமரிப்பு *(General Maintenance of Urban Infrastructure)* போன்ற செயல்பாடுகளைக் கவனித்துக் கொள்கிறது.

## வளர்ச்சிப் படிகள்

* **ஜொகூர் பாரு நகரக் கழகம்** (மலாய்: *Lembaga Bandaran Johor Bahru*; ஆங்கிலம்: *Johor Bahru Town Board*); 1910;
* **ஜொகூர் பாரு நகராண்மைக் கழகம்** (மலாய்: *Majlis Bandaran Johor Bahru*; ஆங்கிலம்: *Johor Bahru Town Council*); 1952;
* **ஜொகூர் பாரு நகராட்சி** (மலாய்: *Majlis Perbandaran Johor Bahru*; ஆங்கிலம்: *Johor Bahru Municipal Council*);1 ஏப்ரல் 1977;
* **ஜொகூர் பாரு மாநகராட்சி** (மலாய்: *Majlis Bandaraya Johor Bahru*; ஆங்கிலம்: *Johor Bahru City Council*); 1 சனவரி 1994 தொடக்கம்;

### மாநகராட்சித் தலைவர்கள்

## நிர்வகிக்கும் இடங்கள்

* தெப்ராவ் - *Tebrau*
* பாசீர் கூடாங் - *Pasir Gudang*
* ஜொகூர் பாரு - *Johor Bahru*
* பூலாய் - *Kangkar Pulai*

### கிளை அலுவலகங்கள்
* லார்க்கின் - *Larkin Sentral*
* பெலாங்கி - *Taman Pelangi*
* பெர்மாஸ் ஜெயா - *Permas Jaya*
* பண்டார் பாரு உடா - *Bandar Baru UDA*
* தம்போய் - *Tampoi, Johor*

## மேற்கோள்கள்

## மேலும் காண்க
* இசுகந்தர் புத்திரி மாநகராட்சி
* பாசீர் கூடாங் மாநகராட்சி
* ஜொகூர் பாரு மாவட்டம்
* ஜொகூர் மாவட்டங்கள்

## வெளி இணைப்புகள்

* ஜொகூர் பாரு மாநகராட்சி அதிகாரப்பூர்வ இணையதளம்

பகுப்பு:ஜொகூர்
பகுப்பு:மலேசிய மாநகராட்சிகள்
பகுப்பு:மலேசியாவின் உள்ளாட்சி மன்றங்கள்
மொகித் சர்மா

**மேஜர் மொகித் சர்மா** (*Major Mohit Sharma*)(AC|SM) (பிறப்பு:13 சனவரி 1978 – 21 மார்ச் 2009) இந்தியத் தரைப்படையின்  வான் குடைச் சிறப்புப் படையின் அதிகாரியான மேஜர் ஆவார். இவரது வீரதீர பணியைப் பாராட்டி, இறப்பிற்குப் பின் இவருக்கு அமைதிக் காலத்திய மிக உயர்ந்த இராணுவ விருதான அசோகச் சக்கர விருது வழங்கப்பட்டது.

21 மார்ச் 2009 அன்று ஜம்மு காஷ்மீர் மாநிலத்தின் குப்வாரா மாவ்ட்டத்தின் பாக்கித்தான் எல்லையை ஒட்டிய ஹப்ருதா காட்டில் பா க்கித்தான் பயங்கரவாதிகளை எதிர்த்து போரிடும் போது, நான்கு பயங்கரவாதிகளால் சுடப்பட்டு இறந்தார். இவர் தேசிய பாதுகாப்பு அகாதமி மற்றும் இந்திய இராணுவ அகாதமியில் இராணுவப் பயிற்சி பயின்றவர். 2005-ல் இவர் சேனா பதக்கம் பெற்றவர்.

## மரபுரிமை பேறுகள்
2019-ஆம் ஆண்டில் தில்லி மெட்ரோவின் இராஜேந்திர நகர் மெட்ரோ இரயில் நிலையத்திற்கு மேஜர் மொகித் சர்மா மெட்ரோ இரயில் நிலையம் எனப்பெயரிடப்பட்டது.

## மேற்கோள்கள்

## வெளி இணைப்புகள்
* Major Mohit Sharma Biography

பகுப்பு:அசோகச் சக்கர விருது பெற்றவர்கள்
பகுப்பு:2009 இறப்புகள்
பகுப்பு:1978 பிறப்புகள்
பகுப்பு:இந்தியப் படைத்துறையினர்